पाएं अपने शहर की ताज़ा ख़बरें और फ्री ई-पेपरडाउनलोड करें
सागर में बढ़ते कोरोना संक्रमण ने एक बार फिर धूमधाम से शादी करने के सपने में खलखल डाला है। शादियों के आयोजन पर कलेक्टर दीपक सिंह ने पाबंदी लगा दी है। रविवार को कलेक्टर सिंह ने आदेश जारी किया। उन्होंने कहा कोरोना संक्रमण की रोकथाम और जन सामान्य के स्वास्थ्य को ध्यान रखते हुए विवाह और निकाह समारोह को पूर्णत: प्रतिबंधित किया जाता है।
इस माह विवाह कार्यक्रमों को स्थगित करने की अपील प्रशासन ने की है। साथ ही आदेश में कहा गया कि यदि कोई प्रतिबंध के बाद भी विवाह समारोह करता है तो उसके खिलाफ नियमों का उल्लंघन करने पर धारा-188 के तहत कार्रवाई की जाएगी। शादियों पर प्रतिबंध ने कई लोगों की मुश्किलें बढ़ा दी हैं।
मई माह में ये हैं शादियों के मुहूर्त
पंडितों के अनुसार मई के माह में 1 मई से लेकर 2, 7, 8, 9, 13, 14, 21, 22, 23, 24, 25, 26, 28, 29, 30 मई को शादी के शुभ मुहूर्त हैं। इन मुहूर्तों में कई लोगों ने विवाह समारोह का आयोजन तय कर रखा था। लेकिन अब प्रतिबंध के बाद लोगों को कार्यक्रमों में बदलाव करना पड़ेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn